
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 208
                                                           din 29 septembrie 2021
privind aprobarea actualizării indicatorilor tehnico - economici pentru obiectivul de investiții:
 “Pod peste râul Târnava Mare - Municipiul Sighişoara”
Consiliul Local al Municipiului Sighisoara, întrunit în ședință ordinară,
Luând act de proiectul de hotărâre, înregistrat cu nr. 26.961/27.09.2021 și la Consiliul Local Sighișoara cu nr. 27.268/28.09.2021, de referatul de aprobare, înregistrat cu numărul 26.962/27.09.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;  
Având în vedere prevederile Legii nr. 273/2006 privind finanţele publice locale, cu modificările şi completările ulterioare; 
Ținând cont de prevederile Legii nr. 98/2016 privind achiziţiile publice, cu modificările şi completările ulterioare;

Având în vedere şi prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările şi completările ulterioare; 
Având în vedere Hotărârea Consiliului Local Sighișoara nr. 162/26.10.2017 privind  aprobarea documentaţiei de actualizare a studiului de fezabilitate: „Pod peste râul Târnava Mare - Municipiul Sighişoara” și a indicatorilor tehnico - economici;
Având în vedere Hotărârea Consiliului Local Sighișoara nr. 155/27.09.2019 privind aprobarea indicatorilor tehnico - economici şi a documentaţiei în faza Proiect Tehnic și Detalii de Execuție pentru obiectivul de investiții: „Pod peste râul Târnava Mare - Municipiul Sighişoara”;

Având în vedere prevederile Hotărârii Consiliului Local Sighișoara nr. 186/24.09.2021 privind  aprobarea indicatorilor tehnico - economici actualizati și asigurarea finanțării pentru categoriile de cheltuieli care nu se finanțează de la bugetul de stat prin Program P.N.D.L. etapa a II-a, pentru obiectivul de investiții: “Pod peste râul Târnava Mare - Municipiul Sighişoara”;

Având în vedere prevederile Ordonanței Guvernului nr. 15/2021 privind reglementarea unor măsuri fiscal - bugetare;

Având în vedere necesitatea actualizării devizului general pentru acest obiectiv, raportat la prevederile Ordonanței Guvernului nr. 15/2021;

Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 26.963/27.09.2021, prin care se propune aprobarea actualizării indicatorilor tehnico - economici pentru obiectivul de investiții: “Pod peste râul Târnava Mare - Municipiul Sighişoara”;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se aprobă actualizarea indicatorilor tehnico - econimici pentru obiectivul de investiții: “Pod peste râul Târnava Mare - Municipiul Sighişoara”, având valoarea totală a investiției de 10.334.930,17 lei (inclusiv T.V.A.), respectiv de 8.699.134,01 lei fără T.V.A., din care C+M 9.160.891,63 lei (inclusiv T.V.A.), respectiv de 7.698.228,26 lei fără T.V.A., indicatori actualizați potrivit prevederilor Ordonanței Guvernului nr. 15/2021.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Biroul Buget, Contabilitate, Salarizare – Direcţia Economică și Serviciul Achiziţii, Investiții, Fonduri Europene din cadrul Municipiului Sighișoara.

Art. 3. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan                    
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcţia Economică.

  9 ex.  

  B.A. 
